विश्लेषण : यूपी 2019 : बीजेपी-12, सपा-बसपा-66, कांग्रेस-2
बीजेपी-12, सपा-बसपा गठबंधन-66, कांग्रेस-2…अगर सबकुछ ठीक-ठाक रहा तो उत्तर प्रदेश में 2019 के आम चुनाव में ये तस्वीर उभरने वाली है। न...न ये कोई भविष्यवाणी नहीं है, बल्कि आंकड़ों का विश्लेषण है।
ये आंकड़ें कहां से आए, ये कौन सा गणित है। हम इसका पूरा ब्योरा आपको देंगे।
2019 की ये तस्वीर एक ठोस धरातल पर बनी है। ये धरातल है 2017 का यूपी विधानसभा चुनाव। उसके नतीजों को गठबंधन के हिसाब से लोकसभा सीटों में बदलकर अगर 5 प्रतिशत का स्विंग माना जाए जो अभी 2018 में यूपी के उपचुनाव में हो चुका है तो पूरी तस्वीर ही बदल जाती है और बीजेपी 71 से 12 सीटों पर पहुंच सकती है।
आइए शुरू से शुरू करते हैं। हम आपको 2014 लोकसभा चुनाव में यूपी में विभिन्न दलों की वास्तविक स्थिति क्या रही थी, इसे एक बार याद दिलाते हैं।
2014 में बीजेपी ने एक तरह से क्लीन स्वीप करते हुए पूरे ही राज्य में अपना झंडा गाड़ा था। 80 में से सिर्फ 7 सीटें ही दूसरे दलों को गईं थीं।
2014 चुनाव का रिजल्ट कुछ इस प्रकार रहा था-
कुल सीट- 80
दल सीट
भारतीय जनता पार्टी (बीजेपी) 71
अपना दल (एडी) 02
कांग्रेस 02
समाजवादी पार्टी (सपा) 05
बहुजन समाज पार्टी (बसपा) 00
ये नतीजा तब आया था जब उत्तर प्रदेश में समाजवादी पार्टी और बहुजन समाज पार्टी अलग-अलग चुनाव लड़े थे। उस चुनाव में अपना दल बीजेपी के साथ रहा। ये आज भी बीजेपी के साथ है। लेकिन सपा-बसपा के अलग-अलग होने और साथ जुड़ने से ही स्थिति बदल जाती है। बसपा को इन चुनावों में भले ही कोई सीट नहीं मिली लेकिन वोट 19.6 प्रतिशत मिले।
2014 के चुनावों में यूपी में इन प्रमुख दलों को मिले वोट शेयर पर भी एक नज़र डालते हैं-
दल वोट प्रतिशत
बीजेपी 42.3%
सपा 22.2%
कांग्रेस 07.5%
बसपा 19.6%
इसे भी पढ़ें : यूपी : सपा-बसपा गठबंधन के साथ बीजेपी की उल्टी गिनती शुरू!
अगर सपा-बसपा 2014 का चुनाव एक साथ मिलकर लड़ते तो आंकड़ों के हिसाब से क्या स्थिति हो सकती थी, ये जानना दिलचस्प है।
दोनों दल मिलते तो यूपी में कुछ ऐसी स्थिति हो सकती थी-
बीजेपी-35, अपना दल-2, सपा-बसपा गठबंधन-41, कांग्रेस-2
अब अगर 2017 विधानसभा चुनाव के नतीजों के हिसाब से संसदीय क्षेत्रों का आकलन करें तो कुछ इस प्रकार रिजल्ट आता-
बीजेपी-71, सपा-5, बसपा-3 और कांग्रेस-1
इसके विपरीत अगर सपा-बसपा एक साथ होते तो ये परिणाम मिल सकते हैं-
बीजेपी-33, सपा-बसपा-43 और कांग्रेस-1
अब अगर सपा-बसपा के पक्ष में और बीजेपी के खिलाफ 5 प्रतिशत का वोट स्विंग होता है तो क्या स्थिति बनती है। ये भी देख लीजिए- फिर नतीजा कुछ इस तरह होता-
बीजेपी- 12, सपा-बसपा गठबंधन- 66 और कांग्रेस- 2
तो 2017 के नतीजों के आधार पर 2019 के लिए 5 प्रतिशत वोट स्विंग जोड़ लें तो पूरी तस्वीर बदल जाती है और ये बहुत संभव भी है, क्योंकि यूपी में हुए लोकसभा उपचुनाव और अभी हाल में ही हुए तीन राज्यों राजस्थान, मध्य प्रदेश, छत्तीसगढ़ में 5 प्रतिशत से बहुत ज्यादा वोट स्विंग देखने को मिला है। कांग्रेस-2 का मतलब ये है कि गठबंधन ने अमेठी और रायबरेली सीट कांग्रेस के लिए छोड़ दी है।
इसे भी पढ़ें : यूपी में 38-38 सीटों पर चुनाव लड़ेंगी सपा-बसपा, गठबंधन का औपचारिक ऐलान
इसलिए स्थिति बहुत साफ है। सपा-बसपा का गठबंधन यूपी के जरिये ही देश की लोकसभा की सूरत बदल सकता है। आपको याद रखना चाहिए कि 2014 में यूपी की 71 सीटों के बदौलत ही बीजेपी लोकसभा में अपने अकेले दम पर बहुमत पाने में कामयाब रही थी। अगर उस समय ये स्थिति होती तो बीजेपी न केवल बहुमत से दूर बल्कि सत्ता से भी बहुत दूर हो सकती थी।
इसे भी पढ़ें : यूपी का राजनीतिक गुणा-भाग : सपा-बसपा के पास खोने को कुछ भी नहीं...जो होगा प्लस होगा
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva hin_Deva hin_Deva hin_Deva hin_Deva hin_Deva hin_Deva bho_Deva awa_Deva mai_Deva mag_Deva awa_Deva bho_Deva bho_Deva hin_Deva hin_Deva bho_Deva hne_Deva bho_Deva awa_Deva bho_Deva bho_Deva hin_Deva hin_Deva bho_Deva hin_Deva bho_Deva hin_Deva bho_Deva hin_Deva bho_Deva hin_Deva bho_Deva hin_Deva hin_Deva hin_Deva